अगले दिन मैं वैसे ही लेटा हुआ था कि फिर आवाज आई- हेलो। उठकर देखा तो लड़की सामने खड़ी थी। वह इस बार दीवार फांदकर मेरी छत पर आ गई थी और सामने खड़ी थी। अब इग्नोर तो किया नहीं जा सकता था। मगर लगा कि अजीब लड़की है, इधर ही आ गई। मैंने भी कहा- हेलो। लड़की बोली- कल तो आपने जवाब ही नहीं दिया। मैंने कहा कि अरे कब, मुझे पता नहीं चला। यह कहते वक्त मैं सोच रहा था कि इस लड़की के इरादे क्या हैं। फिर मैंने पूछा कि मैंने आपको देखा नहीं पहले। इतनी रात को आप यहां। बोली- हां मैं नई शिफ्ट हुई हूं। यहीं आपकी बिल्डिंग से एक बिल्डिंग छोड़कर आगे वाली बिल्डिंग में। मैंने कहा तो आप यहां क्या कर रही हो। बोली कि मेरी छत पर मकान मालिक से कबाड़ डाला हुआ है। वहां चलने में भी मुश्किल होती। छत चिपकी हुई है सो मैं बगल वाली छत पर आ जाती हूं। यहां आराम से घूम सकती हूं।